32001R1239
L 171/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1239/2001 НА СЪВЕТА
от 19 юни 2001 година
за внасяне на поправка в Регламент (ЕО) № 2201/96 относно общата организация на пазарите на продукти от преработени плодове и зеленчуци
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално членове 36 и 37 от него,
като взе предвид предложението на Комисията,
като взе предвид становището на Европейския парламент (1),
като има предвид, че:
(1)
Регламент (ЕО) № 2699/2000 (2) inter alia измени дял I от Регламент (ЕО) № 2201/96 (3) и съобразно с това приведе в съответствие, но без да изменя същността им, разпоредбите относно схемата на помощи за преработка на сушени смокини и на сушени сливи, произлизащи от сорт сливи d'Ente. Тази схема, досега обхваната от членове 2-6 от Регламент (ЕО) № 2201/96, понастоящем е регламентирана от член 6а от въпросния регламент. Предвид това ново представяне е целесъобразно да се направи поправка в текста на член 31 от посочения регламент, който определя разходите, финансирането на които трябва да се осигурява от секция „Гарантиране“ на Европейския фонд за ориентиране и гарантиране на земеделието (ФЕОГА).
(2)
В същия член 31 позоваването на Регламент (ЕИО) № 729/70 (4), вече отменен, следва да бъде заменено с позоваване на Регламент (ЕО) № 1258/1999 на Съвета от 17 май 1999 година относно финансирането на Общата селскостопанска политика (5),
ПРИЕ НАСТОЯЩИЯ РЕГЛАМЕНТ:
Член 1
Член 31 от Регламент (ЕО) № 2201/96 се заменя със следното:
„Член 31
Разходите, извършени съгласно членове 2, 6а и 7, член 9, параграфи 4 и 5 и член 10, параграф 3, се считат за интервенции, предназначени за постигане на равновесие на селскостопанските пазари по смисъла на член 1, параграф 2, буква б) от Регламент (ЕО) № 1258/1999 на Съвета от 17 май 1999 г. относно финансирането на Общата селскостопанска политика (6).
Член 2
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Люксембург на 19 юни 2001 година.